CELEX: 32011R0408
Language: lt
Date: 2011-04-27 00:00:00
Title: 2011 m. balandžio 27 d. Komisijos reglamentas (ES) Nr. 408/2011, kuriuo įgyvendinamos Europos Parlamento ir Tarybos reglamento (EB) Nr. 1185/2009 dėl pesticidų statistikos nuostatos dėl perdavimo formato  Tekstas svarbus EEE

28.4.2011   
            
            
               LT
            
            
               Europos Sąjungos oficialusis leidinys
            
            
               L 108/21
            
         KOMISIJOS REGLAMENTAS (ES) Nr. 408/2011
   2011 m. balandžio 27 d.
   kuriuo įgyvendinamos Europos Parlamento ir Tarybos reglamento (EB) Nr. 1185/2009 dėl pesticidų statistikos nuostatos dėl perdavimo formato
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 1185/2009 (1) dėl pesticidų statistikos, ypač į jo 5 straipsnio 1 dalį,
   kadangi:
   
               (1)
            
            
               Reglamentu (EB) Nr. 1185/2009 nustatoma nauja palyginamos Europos pesticidų pardavimo ir naudojimo statistikos rengimo sistema.
            
         
               (2)
            
            
               Pagal Reglamento (EB) Nr. 1185/2009 3 straipsnio 3 dalį valstybės narės perduoda statistinius duomenis elektronine forma pagal atitinkamą Komisijos nustatytą techninį formatą.
            
         
               (3)
            
            
               Siekiant užtikrinti konfidencialumą, perduodant nurodoma, ar apie medžiagą, cheminę klasę, produkto kategoriją arba pagrindinę grupę pateikta informacija yra konfidenciali.
            
         
               (4)
            
            
               Šiame reglamente numatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Valstybės narės perduoda pesticidų tiekimo rinkai statistinius duomenis kaip nurodyta Reglamento (EB) Nr. 1185/2009 I priede naudodamos statistinių duomenų ir metaduomenų perdavimo formatą SDMX. Duomenys perduodami arba įkeliami elektroniniu būdu į bendrą Komisijos (Eurostato) duomenų prieigą.
   Valstybės narės perduoda prašomus duomenis pagal Komisijos (Eurostato) nurodytas technines specifikacijas.
   2 straipsnis
   Duomenų perdavimo Komisijai (Eurostatui) techninis formatas aprašytas priede.
   3 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 324, 2009 12 10, p. 1.
   
      PRIEDAS
      
         Pesticidų tiekimo rinkai statistinių duomenų perdavimo formatas
      
      Perduodant nurodoma ši informacija:
      
                  Numeris
               
               
                  Laukelis
               
               
                  Pastabos
               
            
                  1
               
               
                  Šalis
               
               
                  Triraidis kodas (pvz., FRA)
               
            
                  2
               
               
                  Metai
               
               
                  pvz., 2010
               
            
                  3
               
               
                  Pagrindinė grupė
               
               
                  Reglamento (EB) Nr. 1185/2009 su paskutiniais pakeitimais III priede nurodyti kodai
               
            
                  4
               
               
                  Produktų kategorijos
               
               
                   
               
            
                  5
               
               
                  Cheminė klasė
               
               
                   
               
            
                  6
               
               
                  Medžiaga
               
               
                   
               
            
                  7
               
               
                  Parduotas kiekis (3, 4, 5 ir 6 laukeliai)
               
               
                  Duomenys nurodomi medžiagos kilogramais
               
            
                  8
               
               
                  Konfidencialumo žyma (3, 4, 5 ir 6 laukeliai)
               
               
                  Taip/Ne